Diari Oficial de la Generalitat Valenciana


Sumari del DOGV 178, del 16-07-1984 (1984/803178)

DECRET 63/1984, de 2 de juliol, del Consell de la Generalitat Valenciana, pel qual s'aprova la Liquidació dels Pressupostos Generals de la Generalitat Valenciana, corresponent a l'exercici de 1983.
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/07/02/63/dof/vci/html**

### Dades del document

Número de DOGV
:   178

Data del DOGV
:   16-07-1984

Secció del DOGV
:   DISPOSICIONS GENERALS

Número del document
:   1984/803178


Data del document
:   02-07-1984

Organisme emissor
:   Conselleria d'Economia i Hisenda

Tipus de document
:   Decret

Decret 63/1984, de 2 de juliol, del Consell de la Generalitat Valenciana, pel qual s'aprova la Liquidació dels Pressupostos Generals de la Generalitat Valenciana, corresponent a l'exercici de 1983.  
Finalitzat l'exercici econòmic 1983 i el període d'ampliació, la Intervenció General de la Generalitat Valenciana, com a centre gestor de la comptabilitat pública, ha procedit a liquidar els Pressupostos Generals de la Institució corresponents a l'exercici esmentat, com a fase prèvia a la formació del Compte General que haurà de ser retut per a l'enjudiciament pel Tribunal de Comptes.   
Vista la liquidació esmentada, així com la Memòria que l'acompanya, el Consell, en la reunió del dia 2 de juliol de 1984, i a proposta de l'Honorable Sr. Conseller d'Economia i Hisenda, acordà donar-li l'aprovació. En conseqüència,  
DECRETE:   
Article primer  
S'aprova la liquidació del Pressupost General de la Generalitat Valenciana, redactada per la Intervenció General, d'acord amb les disposicions vigents, els resultats resumits de la qual queden palesos en els annexos adjunts segons el detall següent:   
Annex u: Resum General.   
Annex dos: Liquidació per capítols del Pressupost d?Ingressos.   
Annex tres: Liquidació per capítols del Pressupost de Despeses.   
Annex quatre: Liquidació per Conselleries del Pressupost de Despeses.   
Article segon  
S'anul·len crèdits per 7.203.925.502 pessetes, corresponents a ingressos pressupostats, no liquidats el darrer dia hàbil del període d'ampliació de l'exercici econòmic, atés que no n'ha nascut el dret a la percepció.   
Article tercer  
Fent ús de l'autorització que atorga a la Conselleria d'Economia i Hisenda l'article 4 de la Llei 6/1983, de 30 de desembre, de Pressupostos de la Generalitat Valenciana, durant el període d'ampliació de l'exercici de 1983, han estat incorporats al Pressupost General de 1984 crèdits per a despeses per un total de 9.837.120.805 pessetes, i s'hi han reconegut, d'altra banda, obligacions fins el 31 de desembre de 1983 per un import de 850.122.628 pessetes.   
Article quart  
Efectuades les incorporacions en els corresponents capítols dels Estats de Despeses i d?Ingressos del Pressupost per a 1984, dels crèdits a què es fa referència en els dos articles anteriors i efectuades les operacions de tancament adient, queda determinant el superàvit de la liquidació del Pressupost General de la Generalitat Valenciana de l'exercici econòmic de 1983 en la quantitat de 18.504.568 pessetes.   
València, 2 de juliol de 1984.   
President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA  
Veure imatge


Còpia Permalink ELI